Еникеева Диана, ООШ с.Амирово филиал МОБУ СОШ № 2 с.Буздяк МР Буздякский район

Күңел күзе

Микротемалар:

1.Әбине шәһәргә китерү.

2.Әбинең авылны сагынуы.

3.Яз житкәч, әбинең авылга жыенуы.

4.Ләйләнең әтисе әбине аңламый.

5”Күрергә күңел күзе кирәк бит!”

Һәрбер кешегә үз туган жире якын, газиз.Шулай булырга тиештер дә, чөнки бала туа, беренче адымнарын ясый, беренче сүзләрен әйтә, дәньяны танып-белә…һәм болар барсы да күбрәк туган жир белән бәйләнгән. Үсеп, туган жирне ташлап чыгып киткәч, күпләр аны сагына, юксына,гомер буе кайтып йөри, хәтта үлгәч, туган жиремдә жирләгез дигән васыять әйтә. Әлбәттә, төрле кешеләр бар: туган авылыннан чыгып киткәч, ул якка әйләнеп карамаучылар да…

Хикәядәге әби үз авылына береккән, туган жирен бик сагына,аннан башка яшәве яшәү түгел. Әби үз авылының матурлыгын күрә белә, аның һәрбер почмагы газиз. Ә Ләйләнең әтисе, әлбәттә, шәһәр рәхәтлекләренә күнеккән кеше, әбине аңламый. Аңламый гына түгел, тыңларга да жыенмый кебек.”Күрмим, күрәсем дә килми”, - дип кырт кисә ул.

Сүз авылны яратмау турында гына түгел, күңел күзе турында, әлбәттә. Кешедә маңгай күзләреннән тыш, күңел күзе дә булырга тиеш. Кайбер кешеләрнең бүген маңгай күзләре генә күрә, ә менә күңел күзләре сукыр. Әби авылның матурлыган күреп яшәгән, ул ярата белә, ә ярата белгән кеше бәхетсез була алмый.Әбинең күңеле матур, саф.

Кул-аяклары исән,күзләре күрә, колаклары ишетә торган күп кенә сәламәт кешеләрнең бүген күңел күзе сукыр, алар дөнья малы артыннан куа, житешрәк тормышта яшәргә тели, ә рухи байлык турында уйланмый. Киресенчә, үзләрендә ниндидер житешсезлекләр булган кешеләр яки инвалидларның рухи дөньясы бик матур була.

Мәсәлән, барыбызга дә таныш - Чакмагыш егете Рөстәм Набиев.Тормыш авырлыкларына бирешмичә, тырышып-тырмашып алга атлый.Бик күп сәламәт кешеләрнең борынына чиртерлек мисал түгелмени бу?!

Хикәяне укыгач, Ә Еники әсәрләрен исемә төшердем. “Әйтелмәгән васыять”, “Матурлык” хикәяләре белән аваздаш тоелды бу әсәр.Үземә сабак алдым: һәрбер көннең матурлыгын күреп яшәргә, тормышны яратырга, бар нәрсәгә дә күңел күзе белән карарга. Шул вакытта гына, яшәү рәхәт булачак.